මේ වන විට පුරප්පාඩුව පවතින අභියාචනාධිකරණයේ සභාපති විනිසුරු ධුරය සඳහා අතිරේක සොලිසිටර් ජනරාල් ජනාධිපති නීතීඥ යසන්ත කෝදාගොඩගේ නම ජනාධිපති මෛත්‍රීපාල සිරිසේන විසින් නිර්දේශ කර ව්‍යවස්ථාදායක සභාව වෙත යවා තිබුණා.අභියාචනාධිකරණයේ වැඩබලන සභාපති විනිසුරුවරයා ලෙස කටයුතු කළ දීපාලි විජේසුන්දර, ස්ථීර වශයෙන් එම තනතුරට පත් කිරීම ජනාධිපතිවරයා විසින් මීට පෙර අවස්ථාවක නිර්දේශ කර තිබුණත් ව්‍යවස්ථාදායක සභාව ඊට අනුමැතිය ලබාදී තිබුණේ නැහැ.